|  |
| --- |
| **4.1 Tilsynskategorier og -typer** |
| Underkategorier:* basistilsyn (4.1.1)
* prioriterede tilsyn (4.1.2)
	+ - * eksempler på, hvad et prioriteret tilsyn kan omfatte (4.1.2.1)
* kampagnetilsyn (4.1.3)
* § 9-tilsyn (4.1.4)
* opstartstilsyn (4.1.5)
* øvrige tilsyn (4.1.6)
* fysiske tilsyn (4.1.7)
* administrative tilsyn (4.1.8)
 |
| **Tilsynskategorier**For tilsyn med virksomheder og husdyrbrug m.v., der er omfattet af kravet om regelmæssige tilsyn (4.3.1), skelnes der mellem to former for tilsynskategorier: Planlagte tilsyn og ikke-planlagte tilsyn. Tilsynskategorien er et udtryk for formålet med og omfanget af et tilsyn.* Planlagte tilsyn er de tilsyn, som du planlægger at gennemføre i perioden mellem to basistilsyn med henblik på at opfylde tilsynsfrekvensen for den enkelte virksomhed eller husdyrbrug m.v. Du kan læse mere om tilsynsfrekvenser og tilsynsplanlægning i afsnittet "Tilsynsplanlægning og frekvenser" (3.2).

Der er to kategorier planlagte tilsyn:* basistilsyn (4.1.1) (der kan opdeles i flere relaterede tilsyn), og
* prioriterede tilsyn (4.1.2), herunder kampagnetilsyn (4.1.3),

jf. § 2, nr. 8, 9 og 10.* Ikke-planlagte tilsyn er de tilsyn, der du gennemfører ud over de planlagte tilsyn.

Der er to kategorier ikke-planlagte tilsyn; * § 9-tilsyn (4.1.4), og
* opstartstilsyn (4.1.5),

jf. § 2, nr. 11.Både planlagte og ikke-planlagte tilsyn, der føres som fysiske tilsyn (4.1.7), tæller som hovedregel med i opfyldelse af årsmålet (3.2) for myndighedens tilsynsindsats (hvor mange virksomheder og husdyrbrug m.v., der skal have et fysisk tilsyn i løbet af et år). Det er kun planlagte tilsyn, der indgår i opfyldelse af den fastlagte tilsynsfrekvens (3.2) for den enkelte virksomhed eller det enkelte husdyrbrug m.v. - både fysisk tilsyn (4.1.7) og administrative tilsyn (4.1.8).**Tilsynstyper**Tilsynstype er et udtryk for den måde, som du udfører et tilsyn på.Du kan udføre tilsyn som fysiske tilsyn (4.1.7) og i nogle tilfælde som administrative tilsyn (4.1.8). Det er kun de fysiske tilsyn, der bidrager til opfyldelse af årsmålet (3.2) for jeres tilsynsindsats (hvor mange virksomheder og husdyrbrug m.v., der skal have et fysisk tilsyn i løbet af et år).Du kan læse mere om afgivelse af oplysninger for de enkelte tilsynstyper og -kategorier i kapitlet "Afgivelse af oplysninger og offentliggørelse" (3.5.3).  |
| Retsgrundlag*Miljøtilsynsbekendtgørelsen, § 2, nr. 8*Basistilsyn: Et planlagt tilsyn, hvor virksomhedens eller husdyrbrugets m.v. samlede miljøforhold gennemgås. Et basistilsyn kan bestå af flere relaterede tilsyn, som både kan være fysiske og administrative tilsyn, som for eksempel gennemgang af virksomhedens egenkontrol m.v. Udbringningsarealerne omfattes ikke af basistilsynet. På husdyrbrug med produktion af smågrise, der tildeles receptpligtig medicinsk zink, omfatter basistilsynet dog også tilsyn med overholdelse af de regler i bekendtgørelse om erhvervsmæssigt dyrehold, husdyrgødning, ensilage m.v., der er rettet mod husdyrgødning fra smågrise, der er behandlet med receptpligtig medicinsk zink. Der indgår som minimum et tilsynsbesøg.*Miljøtilsynsbekendtgørelsen, § 2, nr. 9*Prioriteret tilsyn: Et planlagt tilsyn ud over basistilsynet, hvor de forhold eller aktiviteter, som virksomheden eller husdyrbruget m.v. har scoret højt i ved miljørisikovurderingen, gennemgås. Et prioriteret tilsyn kan bestå af et fysisk eller et administrativt tilsyn.*Miljøtilsynsbekendtgørelsen, § 2, nr. 10*Tilsynskampagne: En afgrænset planlagt tilsynsindsats rettet mod en branche eller et miljøtema. Et tilsyn, der gennemføres som led i en tilsynskampagne, jf. § 7, er et prioriteret tilsyn.*Miljøtilsynsbekendtgørelsen, § 2, nr. 11*Opstartstilsyn: Et fysisk tilsyn for virksomheder, som er optaget på bilag 2 til bekendtgørelse om godkendelse af listevirksomhed, er omfattet af bekendtgørelse om virksomheder, der forarbejder emner af jern, stål eller andre metaller, eller anlæg, som er omfattet af bekendtgørelse om miljøkrav for mellemstore fyringsanlæg, medmindre anlægget er etableret i tilknytning til et anlæg eller en virksomhed, som allerede er etableret, og som er omfattet af § 1, stk. 2, og som etablerer sig for første gang. I opstartstilsynet gennemgår myndigheden alle virksomhedens miljøforhold og identificerer de områder, hvor det vil være relevant for virksomheden at udarbejde rutiner for at forebygge uheld eller skader, som kan forurene miljøet. |
| **Vil du vide mere**IMPELs vejledning om tilsyn: [Environmental Inspection Cycle (EIC)](https://www.impel.eu/environmental-inspection-cycle/) |

|  |
| --- |
| 4.1.1 Basistilsyn, herunder relaterede tilsyn – planlagte tilsyn |
| Et basistilsyn er et planlagt tilsyn, hvor du gennemgår virksomhedens og husdyrbrugets m.v. samlede miljøforhold, jf. § 2, nr. 8. Kun virksomheder og husdyrbrug m.v., der er omfattet af kravet om regelmæssige tilsyn (4.3.1), er underlagt reglerne om basistilsyn. Der skal som minimum indgå ét tilsynsbesøg (fysisk tilsyn (4.1.7)) i et basistilsyn. **Faktaboks***Miljøtilsyn*Kort fortalt handler et miljøtilsyn om, at du kontrollerer, om virksomheden eller husdyrbruget m.v. forurener omgivelserne ud over det acceptable niveau, det vil sige overholder vilkår i godkendelser og tilladelser samt direkte bindende krav i bekendtgørelser. Når du skal gennemgå virksomhedens eller husdyrbrugets m.v. miljøforhold kan det omfatte:* emissioner til *luft*
* *lugt* i omgivelserne
* *støj* til omgivelserne
* forhold, der kan medføre forurening af *jord og grundvand*
* forhold, der kan medføre forurening af *vandmiljøet*
* begrænsning af anvendelse af primære *råstoffer* og spild af råstoffer

Miljøtilsyn med emissioner af forurenende stoffer til *luft* og *lugt* kan fx omfatte kilder til forurening, luftafkast, ventilationssystemer og filteranlæg samt egenkontrol. Når det handler om *støj*, kan du tage udgangspunkt i de støjende aktiviteter, der er på virksomheden eller husdyrbruget m.v., med fokus på fx støjreducerende foranstaltninger og egenkontrol.Miljøtilsyn med *jord- og grundvandsforhold* kan omfatte kontrol med, hvordan fx affald, olie, kemikalier, gødning og råvarer håndteres og opbevares med henblik på at undgå spild til omgivelserne. Håndtering kan fx omfatte transport internt på virksomhedens og husdyrbrugets m.v. område samt aftapning. Her kan du fx have fokus på, om der er risiko for, at spild og lækager kan medføre forurening af jord og grundvand.Fokus på risiko for forurening af *vandmiljøet* kan ligeledes omfatte kontrol med opbevaring og håndtering af fx affald, olie, kemikalier, gødning, husdyrgødning, opbevaring af ensilage og råvarer. Du kan fx have fokus på, om spild kan løbe i afløb eller til omgivelserne og videre til dræn vandløb, sø eller hav. Udnyttelse af *råstoffer* kan omfatte fokus på flowet af råvarerne gennem hele produktionsprocessen. Hvis virksomheden eller husdyrbruget m.v. har en eller flere godkendelser eller tilladelser, så omfatter tilsynet kontrol med, om disse vilkår er overholdt. Det samme gælder for generelle regler, fx krav i branchebekendtgørelser (autoværkstedsbekendtgørelsen, maskinværkstedsbekendtgørelsen, bekendtgørelse om mellemstore fyringsanlæg m.fl.). Hvis det ikke er muligt for dig at gennemgå alle virksomhedens eller husdyrbrugets m.v. miljøforhold på ét tilsyn, kan du afholde flere relaterede tilsyn. Det kan være både fysiske tilsyn (4.1.7) og administrative tilsyn (4.1.8), jf. § 2, nr. 8. Et basistilsyn begynder, når du indleder din gennemgang af virksomhedens eller husdyrbrugets m.v. samlede miljøforhold. Alle tilsyn, der indgår i et basistilsyn, skal føres inden for en periode, der svarer til frekvensen for basistilsynet (3.2) for den enkelte virksomhed eller husdyrbrug m.v. Vær opmærksom på, at du løbende skal afgive oplysninger om hvert relateret tilsyn (3.5.3). Basistilsynet afsluttes, når du har gennemført alle de relaterede tilsyn. Forberedelse og opfølgning er en del af det, der ligger i at gennemføre et tilsyn. Forberedelse og opfølgning kan således ikke betragtes som et ”særskilt tilsyn”, men er en naturlig integreret del af ethvert tilsyn. Gennemgang af dokumentation for egenkontrol og anden dokumentation, der løbende sendes til tilsynsmyndigheden, er et relateret administrativt tilsyn (4.1.8), da det er en del af gennemgangen af de samlede miljøforhold. Fx resultat af præstationskontrol i luftafkast, der fremsendes til myndigheden med en fast frekvens.Basistilsyn tæller med i opfyldelse af den fastlagte tilsynsfrekvens (3.2) for den enkelte virksomhed eller det enkelte husdyrbrug m.v. Et basistilsyn, der består af flere relaterede tilsyn, tælle med, når alle relaterede tilsyn er gennemført. Fysiske tilsyn (4.1.7), som du gennemfører som en del af et basistilsyn, bidrager som hovedregel til opfyldelse af årsmålet (3.2) for myndighedens tilsynsindsats. Bemærk dog, at årsmålet er et mål for, *hvor mange* virksomheder eller husdyrbrug m.v., der skal have et fysisk tilsyn (4.1.7) i løbet af et år. Det betyder, at hvis der gennemføres flere fysiske tilsyn (4.1.7) inden for samme kalenderår på en virksomhed eller et husdyrbrug m.v., fx. flere fysiske (4.1.7) relaterede tilsyn, tæller det kun som én besøgt virksomhed eller husdyrbrug m.v. Du kan læse mere om årsmål og tilsynsplanlægning i afsnittet "Tilsynsplanlægning og frekvenser" (3.2).I afsnittet "Afgivelse af oplysninger og offentliggørelse, oplysninger om tilsyn" (3.5.3), kan du læse mere om at afgive oplysninger om de enkelte tilsynstyper og -kategorier. |
| Retsgrundlag*Miljøtilsynsbekendtgørelsen, § 2, nr. 8*Basistilsyn: Et planlagt tilsyn, hvor virksomhedens eller husdyrbrugets m.v. samlede miljøforhold gennemgås. Et basistilsyn kan bestå af flere relaterede tilsyn, som både kan være fysiske og administrative tilsyn, som for eksempel gennemgang af virksomhedens egenkontrol m.v. Udbringningsarealerne omfattes ikke af basistilsynet. På husdyrbrug med produktion af smågrise, der tildeles receptpligtig medicinsk zink, omfatter basistilsynet dog også tilsyn med overholdelse af de regler i bekendtgørelse om erhvervsmæssigt dyrehold, husdyrgødning, ensilage m.v., der er rettet mod husdyrgødning fra smågrise, der er behandlet med receptpligtig medicinsk zink. Der indgår som minimum et tilsynsbesøg. |

|  |
| --- |
| 4.1.2 Prioriteret tilsyn – planlagt tilsyn |
| Et prioriteret tilsyn er et planlagt tilsyn, som du gennemfører ud over basistilsynet. Kun virksomheder og husdyrbrug m.v., der er omfattet af kravet om regelmæssige tilsyn (4.3.1), er underlagt reglerne om prioriterede tilsyn. Et prioriteret tilsyn kan være et fysisk tilsyn (4.1.7) eller et administrativt tilsyn (4.1.8), jf. § 2, nr. 9.På et prioriteret tilsyn gennemgår du de forhold og aktiviteter, hvor virksomheden eller husdyrbruget m.v. har scoret højt ved miljørisikovurderingen (3.3), og som altså er årsag til den hyppigere tilsynsfrekvens (3.2). Se eksempler på, hvad et prioriteret tilsyn kan omfatte (4.1.2.1) ved høj score i henholdsvis parameter A, B, C, D eller E.Miljøstyrelsen har udarbejdet et projekt om anvendelse af auditteknik i miljøtilsynet, Miljøtilsyn med auditteknik ([Miljøtilsyn med audit teknik](https://mst.dk/erhverv/industri/miljoetilsyn/regler-og-vejledning/miljoetilsyn-med-audit-teknik/)). Formålet er at føje nye vinkler til tilsynet ved fx at bidrage til at sikre, at miljøforholdene hele tiden er i orden - også efter tilsynet. Et andet formål er at højne virksomhedens erkendelsesniveau og miljøsikkerhed gennem dialog. Auditteknikker er særligt egnede, når et tilsyn har fokus på et afgrænset område, hvor du gerne vil lidt mere i dybden, som fx på et prioriteret tilsyn eller et kampagnetilsyn (4.1.3). I rapporten (<https://mst.dk/media/92123/milj_tilsyn_med_audit_teknik.pdf>) finder du bl.a. inspiration til konkrete spørgsmål, du kan stille i relation til miljøledelse, egenkontrol, opbevaring af affald og kemikalier m.v.Hvis du som tilsynsmyndighed bliver opmærksom på ulovlige forhold på et prioriteret tilsyn, har du pligt til at sikre, at det ulovlige forhold bringes til ophør. Det gælder også, hvis forholdet eller aktiviteten, som det ulovlige forhold relaterer sig til, ikke er årsag til den hyppigere tilsynsfrekvens. Det er dog ikke meningen, at du som myndighed på et prioriteret tilsyn skal kontrollere alle virksomhedens og husdyrbrugets m.v. miljøforhold.Et tilsyn, der gennemføres som led i en tilsynskampagne, er et prioriteret tilsyn. Tilsyn af denne type, kaldes i daglig tale kampagnetilsyn (4.1.3). Prioriterede tilsyn tæller med i opfyldelsen af den fastlagte tilsynsfrekvens (3.2) for den enkelte virksomhed eller husdyrbrug m.v.Prioriterede fysiske tilsyn (4.1.7), bidrager til opfyldelse af årsmålet (3.2) for myndighedens tilsynsindsats. Bemærk dog, at årsmålet er et mål for, *hvor mange* virksomheder eller husdyrbrug m.v., der skal have et fysisk tilsyn (4.1.7) i løbet af et år. Det betyder, at hvis der gennemføres flere fysiske tilsyn (4.1.7) inden for samme kalenderår på en virksomhed eller et husdyrbrug m.v., fx et fysisk (4.1.7) prioriteret tilsyn og et fysisk (4.1.7) § 9-tilsyn (4.1.4), tæller det kun som én besøgt virksomhed eller husdyrbrug m.v. Du kan læse mere om årsmål og tilsynsplanlægning i afsnittet "Tilsynsplanlægning og frekvenser" (3.2).I afsnittet "Afgivelse af oplysninger og offentliggørelse, oplysninger om tilsyn" (3.5.3), kan du læse mere om at afgive oplysninger om de enkelte tilsynstyper og -kategorier. |
| Retsgrundlag*Miljøtilsynsbekendtgørelsen, § 2, nr. 9*Prioriteret tilsyn: Et planlagt tilsyn ud over basistilsynet, hvor de forhold eller aktiviteter, som virksomheden eller husdyrbruget m.v. har scoret højt i ved miljørisikovurderingen, gennemgås. Et prioriteret tilsyn kan bestå af et fysisk eller et administrativt tilsyn. |
| **Vil du vide mere***Miljøstyrelsen hjemmeside om miljøtilsyn med auditteknik*[Miljøtilsyn med audit teknik](https://mst.dk/erhverv/industri/miljoetilsyn/regler-og-vejledning/miljoetilsyn-med-audit-teknik/)*Rapport, Tilsyn med audit teknik*<https://mst.dk/media/92123/milj_tilsyn_med_audit_teknik.pdf> |

|  |
| --- |
| 4.1.2.1 Eksempler på, hvad et prioriteret tilsyn kan omfatte |
| Her finder du eksempler på, hvad et prioriteret tilsyn kan omfatte ved høj score i henholdsvis parameter A, B, C, D eller E**Parameter A, Miljøledelse, systematik og miljøforbedringer (3.3.2.1)**Det giver en høj score på parameter A, hvis virksomheden eller husdyrbruget m.v. ikke har implementereret miljøledelse og ikke kan dokumentere miljøforbedringer. I så fald skal du som myndighed føre tilsyn med de forhold, hvor fraværet af miljøledelse, systematik og miljøforbedringer kan betyde, at sandsynligheden for forurening og uheld antages at være høj. Det er væsentligt at have for øje, at det er niveauet for *systematisk* tilgang til håndtering af miljøforhold i den daglige drift samt evne til løbende at opnå miljøforbedringer og forebygge miljøuheld, der anvendes som indikator for, hvor sandsynligt det er, at der sker en uønsket miljøpåvirkning af omgivelserne. Hvis en virksomheds systematik er lav, antages sandsynligheden for utilsigtet forurening og uheld at være høj og omvendt. Du kan fx vælge at føre tilsyn med: * overvågning af udledning af forurenende stoffer til luft
* vilkår i godkendelser og tilladelser eller krav i bekendtgørelser m.v. for egenkontrol af udledning af forurenende stoffer
* vilkår i godkendelser og tilladelser eller krav i bekendtgørelser m.v. for kontrol og vedligeholdelse af filtersystemer,

da efterlevelse af sådanne vilkår kræver en vis grad af *systematik*.**Parameter B, regelefterlevelse (3.3.2.2)**Det giver en høj score på parameter B, hvis myndighederne har fundet anledning til at håndhæve miljølovgivningen to eller flere gange inden for en periode, der svarer til frekvensen for basistilsyn. I så fald kan du føre tilsyn med de vilkår eller regler, der ikke er blevet efterlevet af virksomheden eller husdyrbruget m.v. og lignende vilkår og regler.Du skal have for øje, at en manglende regelefterlevelse ofte kan være et udtryk for, at virksomhedens systematiske tilgang til miljøarbejdet generelt ikke er optimal. Det er derfor ikke kun de konkrete forhold, der ikke er blevet efterlevet, du kan føres tilsyn med på et prioriteret tilsyn, men også lignende forhold. Fx kan manglende overholdelse af vilkår for eftersyn af filtre på ét anlæg indikere, at det er sandsynligt, at der heller ikke er foretaget eftersyn af virksomhedens eller husdyrbrugets m.v. øvrige filteranlæg. Det kan også være en indikation på, at egenkontrol generelt ikke sker iht. meddelte vilkår eller krav i anden generel lovgivning, fx branchebekendtgørelser. Du kan derfor vælge, at tilsynet også skal omfatte virksomhedens øvrige vilkår og krav for egenkontrol, fx driftsjournal for kontrol af belægninger og vilkår/krav for udbedringer af skader på belægninger.**Parameter C, Håndtering og opbevaring af kemikalier og farligt affald samt forhold der har betydning for at forebygge forurening fra oplagret husdyrgødning (3.3.2.3)***Virksomheder*Det giver en høj score på parameter C, hvis den måde en virksomhed håndterer og opbevarer kemikalier og farligt affald sker med risiko for spild til kloak, jord- eller vandmiljø. Her skal du være opmærksom på, at det både er mængden af kemikalier og mængden af farligt affald, der håndteres og opbevares, kemikaliets eller affaldets iboende egenskaber og måden det håndteres og opbevares på, der anvendes som indikator for den konsekvens et eventuelt spild vil have. Det prioriterede tilsyn kan fx omfatte, at du fører tilsyn med, hvordan kemikalier og farlige affald flyttes fra et sted til et andet. Du kan også besigtige midlertidig opbevaring og egentlig oplagring.*Husdyrbrug*Det giver en høj score på parameter C, hvis et husdyrbrug har tre eller fire forhold, der har betydning for forebyggelse af forurening fra oplagret husdyrgødning. I så fald er det de forhold, du skal føre tilsyn med.Det prioriterede tilsyn kan fx omfatte at du besigtiger pumper til tømning af gyllebeholdere og beholdere til flydende husdyrgødning, møddingpladser og markstakke samt drift og vedligeholdelse af dem. **Parameter D, Emissioner til luft, jord- og/eller vandmiljø og husdyrbrugets størrelse (3.3.2.4)** *Virksomheder*Det giver en høj score på parameter D, hvis virksomheden er omfattet af kravet om at indberette PRTR-stoffer ([Pollutant Release and Transfer Register (PRTR)](https://mst.dk/erhverv/industri/prtr-groenne-regnskaber/pollutant-release-and-transfer-register-prtr/)). I så fald kan du føre tilsyn med udledning af de stoffer, som virksomheden er forpligtiget til at indberette data for. Det prioriterede tilsyn kan fx omfatte tilsyn med kilder til udledning af PRTR-stoffer samt efterlevelse af vilkår og generelle krav for overvågning, forureningsbegrænsende foranstaltninger og egenkontrol af disse stoffer.*Husdyrbrug*Det giver en høj score på parameter D, hvis et husdyrbrug er omfattet af §16 a i lov om husdyrbrug og anvendelse af gødning m.v. I så fald kan du føre tilsyn med efterlevelse af vilkår relateret til de væsentligste miljøforhold.**Parameter E, Sårbarhed (3.3.2.5)***Virksomheder*Det giver fx en høj score på parameter E, hvis en virksomhed er placeret tæt ved mere end én bolig. I så fald kan du føre tilsyn med fx støj, herunder kilder til støj, efterlevelse af vilkår for støj eller krav vedrørende støj i anden generel lovgivning samt støjreducerende foranstaltninger. Hvis det er relevant, kan du også føre tilsyn med lugt og støv.*Husdyrbrug*Det giver fx en høj score på parameter E, hvis et husdyrbrug ligger mindre end 100 meter fra fx et åbent vandløb. I så fald skal du føre tilsyn med de forhold, der er en potentiel kilde til forurening af vandløbet.  |
| Retsgrundlag*Miljøtilsynsbekendtgørelsen, bilag 1, afsnit 2 og 5*Bilag 1 (link til side 19 i denne fil) |
| **Vil du vide mere***Information om PrTr*[Pollutant Release and Transfer Register (PRTR)](https://mst.dk/erhverv/industri/prtr-groenne-regnskaber/pollutant-release-and-transfer-register-prtr/) |

|  |
| --- |
| **4.1.3 Kampagnetilsyn – planlagt tilsyn** |
| En tilsynskampagne er en afgrænset, målrettet og planlagt tilsynsindsats rettet mod en branche eller et miljøtema. Du kan finde inspiration til tilsynskampagner i myndighedens 4-årige tilsynsplan (3.1), som indeholder en generel vurdering af væsentlige miljøproblemer på tilsynsmyndighedens område. En tilsynskampagne er defineret i tilsynsbekendtgørelsens § 2, nr. 10 og kravene om udførelse og offentliggørelse af kampagnerne fremgår af § 7. Et kampagnetilsyn kan være et fysisk tilsyn (4.1.7) eller et administrativt tilsyn (4.1.8), jf. § 2, nr. 9.Som tilsynsmyndighed skal du gennemføre to tilsynskampagner om året. Hver kampagne skal inkludere tilsyn på en eller flere virksomheder eller husdyrbrug m.v., der er omfattet af kravet om regelmæssige tilsyn (4.2.1).Det er op til tilsynsmyndighederne at fastlægge omfang og ambitionsniveau for tilsynskampagnerne. Miljøstyrelsens "Håndbog for tilsynskampagner" (<https://mst.dk/media/92840/haandbog-for-tilsynskampagner.pdf>) indeholder en række gode råd og anvisninger på, hvordan du kan tilrettelægge og gennemføre kampagnerne, samt hvordan du kan vurdere effekten af kampagnerne.På Miljøstyrelsens hjemmeside ([Tilsynskampagner](https://mst.dk/erhverv/industri/miljoetilsyn/tilsynskampagner/)), kan du finde inspiration til kampagnetemaer og se eksempler på kampagnemateriale.Miljøstyrelsen har udarbejdet et projekt om anvendelse af auditteknik i miljøtilsynet, Miljøtilsyn med auditteknik ([Miljøtilsyn med audit teknik](https://mst.dk/erhverv/industri/miljoetilsyn/regler-og-vejledning/miljoetilsyn-med-audit-teknik/)). Formålet er at føje nye vinkler til tilsynet ved fx at bidrage til at sikre, at miljøforholdene hele tiden er i orden - også efter tilsynet. Et andet formål er at højne virksomhedens erkendelsesniveau og miljøsikkerhed gennem dialog. Auditteknikker er særligt egnede, når et tilsyn har fokus på et afgrænset område, hvor du gerne vil lidt mere i dybden, som fx på et kampagnetilsyn eller et prioriteret tilsyn (4.1.2). I rapporten (<https://mst.dk/media/92123/milj_tilsyn_med_audit_teknik.pdf>) finder du bl.a. inspiration til konkrete spørgsmål, du kan stille i relation til miljøledelse, egenkontrol, opbevaring af affald og kemikalier m.v.En tilsynskampagne kan i særlige tilfælde gennemføres uden, at der føres tilsyn. Hvis I fx gennemfører en informationskampagne målrettet en branche om, hvilke regler der gælder, hvor I besøger en række virksomheder og husdyrbrug m.v., men ikke fører tilsyn, er der tale om en tilsynskampagne uden tilsyn.I afsnittet "Afgivelse af oplysninger og offentliggørelse, oplysninger om tilsyn" (3.5.3), kan du læse mere om at afgive oplysninger om de enkelte tilsynstyper og -kategorier.I afsnittet "Afgivelse af oplysninger til Miljøstyrelsen, Miljøtilsynsplan og tilsynskampagner" (3.5.6), kan du læse mere om at afgive oplysninger om konklusioner m.v. på tilsynskampagner.**Hvem kan omfattes?** ***Virksomheder og husdyrbrug m.v., der er omfattet af kravet om regelmæssige******tilsyn*** En tilsynskampagne, som den er defineret i miljøtilsynsbekendtgørelsen, har udelukkende til hensigt at omfatte de virksomheder og husdyrbrug m.v., der er omfattet af kravet om regelmæssige tilsyn (4.3.1). Kampagnens hovedmålgruppe skal altså findes inden for denne type virksomheder og husdyrbrug m.v.Kampagnetilsyn tæller med i opfyldelsen af den fastlagte tilsynsfrekvens (3.2) for den enkelte virksomhed eller husdyrbrug m.v.Fysiske (4.1.7) kampagnetilsyn bidrager som udgangspunkt til opfyldelse af årsmålet (3.2) for myndighedens tilsynsindsats. Bemærk dog, at årsmålet er et mål for, *hvor mange* virksomheder eller husdyrbrug m.v., der skal have et fysisk tilsyn (4.1.7) i løbet af et år. Det betyder, at hvis der gennemføres flere fysiske tilsyn (4.1.7) inden for samme kalenderår på en virksomhed eller et husdyrbrug m.v., fx et fysisk (4.1.7) kampagnetilsyn og et fysisk (4.1.7) § 9-tilsyn (4.1.4), tæller det kun som én besøgt virksomhed eller husdyrbrug m.v. Du kan læse mere om årsmål og tilsynsplanlægning i afsnittet "Tilsynsplanlægning og frekvenser" (3.2).***Virksomheder og husdyrbrug m.v., der ikke er omfattet af kravet om regelmæssige tilsyn***En tilsynskampagne kan godt omfatte virksomheder eller husdyrbrug m.v., der ikke er omfattet af kravet om regelmæssige tilsyn. Det kræver blot, at kampagnen også omfatter virksomheder og husdyrbrug m.v., der er omfattet af kravet om regelmæssige tilsyn (4.3.1), og at der er tale om et fælles tema. Du skal i givet fald være opmærksom på, at kampagnetilsyn på andre virksomheder og husdyrbrug m.v. end dem, der er omfattet af kravet om regelmæssige tilsyn (4.3.1), ikke tæller med i opnåelse af årsmålene (3.2) for myndighedens tilsynsindsats. |
| Retsgrundlag*Miljøtilsynsbekendtgørelsen, § 2, nr. 9*Prioriteret tilsyn: Et planlagt tilsyn ud over basistilsynet, hvor de forhold eller aktiviteter, som virksomheden eller husdyrbruget m.v. har scoret højt i ved miljørisikovurderingen, gennemgås. Et prioriteret tilsyn kan bestå af et fysisk eller et administrativt tilsyn.*Miljøtilsynsbekendtgørelsen, § 2, nr. 10*Tilsynskampagne: En afgrænset planlagt tilsynsindsats rettet mod en branche eller et miljøtema. Et tilsyn, der gennemføres som led i en tilsynskampagne, jf. § 7, er et prioriteret tilsyn.*Miljøtilsynsbekendtgørelsen, § 7*Tilsynsmyndigheden skal gennemføre to tilsynskampagner om året.Stk. 2. Tilsynsmyndigheden offentliggør den samlede konklusion af sin indsats løbende i forbindelse med hver enkelt tilsynskampagne, herunder mål, effekter og titel på kampagnen.Stk. 3. Offentliggørelsen, jf. stk. 2, skal ske ved anvendelse af den digitale løsning og i det format, som Miljøstyrelsen stiller til rådighed, med angivelse af myndighed og periode. |
| **Vil du vide mere***Miljøstyrelsen hjemmeside om kampagnetilsyn* [Tilsynskampagner](https://mst.dk/erhverv/industri/miljoetilsyn/tilsynskampagner/)*Håndbog for tilsynskampagner* <https://mst.dk/media/92840/haandbog-for-tilsynskampagner.pdf>*Miljøstyrelsen hjemmeside om miljøtilsyn med auditteknik*[Miljøtilsyn med audit teknik](https://mst.dk/erhverv/industri/miljoetilsyn/regler-og-vejledning/miljoetilsyn-med-audit-teknik/)*Rapport, Tilsyn med audit teknik*<https://mst.dk/media/92123/milj_tilsyn_med_audit_teknik.pdf> |

|  |
| --- |
| 4.1.4 § 9-tilsyn – ikke-planlagt tilsyn |
| Kun virksomheder og husdyrbrug m.v., der er omfattet af kravene om regelmæssige tilsyn (4.3.1), er underlagt reglerne om § 9-tilsyn. § 9-tilsyn er tilsyn, som du fører ud over de planlagte tilsyn, som led i tilsynsmyndighedens pligt til at føre et aktivt tilsyn. § 9-tilsyn, er altså tilsyn, der ligger ud over de tilsyn, der planlægges for perioden mellem to basistilsyn med henblik på at opfylde tilsynsfrekvensen (3.2) for den enkelte virksomhed og det enkelte husdyrbrug m.v.**Faktaboks***Aktivt tilsyn med virksomheder og husdyrbrug, der ikke er omfattet af kravet om regelmæssige tilsyn*Vær opmærksom på, at lignende krav om, at myndigheden skal føre et aktivt tilsyn, gælder for virksomheder og husdyrbrug m.v., som ikke er omfattet af kravet om regelmæssige tilsyn. Det kan du læse mere om i afsnittet "Hvilke pligter der gælder i forhold til øvrige virksomheder og landbrug m.v.” (4.3.4). Sådanne tilsyn kategoriseres som "Øvrige tilsyn" (4.1.6). Du kan føre et § 9-tilsyn som et fysisk tilsyn (4.1.7) eller et administrativt tilsyn (4.1.8). Hvorvidt du gennemfører tilsynet som et fysisk tilsyn (4.1.7) eller et administrativt tilsyn (4.1.8) beror på en vurdering, som du foretager i den enkelte situation.§ 9-tilsyn tæller ikke med i opfyldelsen af den fastlagte tilsynsfrekvens (3.2.1) for den enkelte virksomhed eller det enkelte husdyrbrug m.v. I § 9 er der tre situationer, hvor du altid skal føre tilsyn:1. ***hurtigst muligt ved væsentlige miljøklager eller væsentlige miljøuheld***

 Modtager du en væsentlig miljøklage eller underretning om et væsentligt miljøuheld, skal der hurtigst muligt udføres et tilsyn. Om der er tale om en væsentlig klage eller et væsentligt miljøuheld vil bero på en konkret vurdering. I tilfælde, hvor en miljøklage eller et miljøuheld kan knyttes til overtrædelse af love, regler og afgørelser, kan nedenstående vejledning under punkt 3 bruges til at vurdere, om der er tale om en væsentlig miljøklage eller et væsentlig miljøuheld. 1. ***når det er relevant, før en godkendelse meddeles eller revurderes***

Du kan vælge at føre tilsyn med en virksomhed eller et husdyrbrug før meddelelse af en godkendelse eller revurdering, hvis det er relevant, fx for at sikre at sagen er tilstrækkelig belyst. Det kan fx være for at sikre, at væsentlige miljøforhold og særlige relaterede komplekse forhold vedrørende miljø, proces og produktion m.m. er tilstrækkeligt belyst. I Miljøstyrelsens vejledning om miljøgodkendelse af virksomheder ([Miljøgodkendelsesvejledningen](https://miljogodkendelsesvejledningen.dk/)) og Miljøstyrelsens vejledning om husdyrgodkendelse ([Husdyrgodkendelse.dk](https://mst.dk/erhverv/landbrug/vejledning-om-husdyrbrug/husdyrgodkendelsedk/)), kan du læse mere om reglerne for godkendelse og revurdering af virksomheder og husdyrbryg.1. ***senest 6 måneder efter, at der er konstateret væsentlige overtrædelser af love, regler og afgørelser, der er genstand for tilsyn***

Hvis du på et tilsyn (basis/relateret tilsyn (4.1.1), prioriteret tilsyn (4.1.2), kampagnetilsyn (4.1.3), opstartstilsyn (4.1.5) eller § 9-tilsyn) konstaterer væsentlig overtrædelse af love, regler og afgørelser, skal du senest 6 måneder efter gennemføre yderligere et tilsyn (et § 9-tilsyn) Om der er tale om en væsentlig overtrædelse beror på er en konkret vurdering. Væsentlige overtrædelser kan være, at love, regler og afgørelser eller emissionsgrænseværdier og miljøkvalitetsstandarder ikke er overholdt. Det kan også være, at hensigten med reguleringen af virksomheden eller husdyrbruget m.v. ikke er opfyldt (at beskytte menneskers sundhed og miljøet mod forurening og at tage forholdsregler mod forurening). En væsentlig overtrædelse kan være, hvor du som myndighed vurderer, at konsekvensen for miljøet enten er, har været eller kan blive stor som følge af fx:* bevis for utilstrækkelig vedligeholdelse eller utilstrækkelig overvågning af miljømæssigt relevante dele af anlæg eller manglende dokumentation herfor
* drift af et anlæg uden godkendelse (for anlæg eller ændring af anlæg, der kræver godkendelse)
* væsentlig overskridelse af den maksimalt tilladte affaldsopbevaringskapacitet
* opbevaring af farligt affald på ubeskyttet jord

Du skal være opmærksom på, at tilsyn du udfører som opfølgning på, at der er konstateret overtrædelse af love, regler og afgørelser, aldrig kan kategoriseres som et planlagt tilsyn (basis tilsyn (4.1.1), prioriteret tilsyn (4.1.2) eller kampagne tilsyn (4.1.3)), fordi du ikke kan forudse tilsynet. Hvis du samme dag, som du fører et basistilsyn (4.1.1), også følger op på en væsentlig overtrædelse, er der tale om to tilsyn: Et basistilsyn (4.1.1) og et § 9-tilsyn.En anden årsag til at føre aktivt tilsyn - ud over basis/relateret tilsyn (4.1.2), prioriterede tilsyn (4.1.3), kampagnetilsyn (4.1.4) (og for visse virksomheder opstartstilsyn (4.1.5)) - kan være, at en virksomhed eller husdyrbrug m.v. ophører med at være i drift. Der er ikke specifikke krav til, at du skal føre tilsyn, hvis en virksomhed eller et husdyrbrug m.v. ophører. Det anbefales dog, at du om nødvendigt fører et tilsyn, hvis der er en potentiel forureningsrisiko, fx for at sikre, at oplag af råvarer eller affald ikke kan give anledning til forurening. Godkendelsespligtige virksomheder får typisk fastsat vilkår om, at der ved ophør af driften skal træffes nødvendige foranstaltninger for at undgå forureningsfare, og at stedet skal efterlades i tilfredsstillende tilstand. For virksomheder, der er omfattet af maskinværkstedsbekendtgørelsen er der tilsvarende krav. Du kan læse mere om vilkår relateret til ophør, i "Miljøstyrelsens godkendelsesvejledning, afsnit 3.4.2, Fastsættelse af vilkår" ([Fastsættelse af vilkår](https://miljogodkendelsesvejledningen.dk/myndigheder/3-ny-godkendelse-eller-tillaeg/34-udarbejdelse-af-miljoegodkendelse/342-fastsaettelse-af-vilkaar/)).Også andre forhold kan give dig en anledning til at føre aktivt tilsyn ud over basis/relateret tilsyn (4.1.1), prioriterede tilsyn (4.1.2), kampagnetilsyn (4.1.3) (og for visse virksomheder opstartstilsyn (4.1.5)). Det kan fx være henvendelser fra andre myndigheder, myndighedens egne observationer, information i medier eller anonyme henvendelser, der giver begrundet mistanke om risiko for forurening.Fysiske (4.1.7) § 9-tilsyn bidrager som hovedregel til opfyldelse af årsmålet (3.2) for myndighedens tilsynsindsats. Bemærk dog, at årsmålet er et mål for, *hvor mange* virksomheder eller husdyrbrug m.v., der skal have et fysisk tilsyn (4.1.7) i løbet af et år. Det betyder, at hvis der gennemføres flere fysiske tilsyn (4.1.7) inden for samme kalenderår på en virksomhed eller et husdyrbrug m.v., fx et fysisk (4.1.7) § 9-tilsyn og et fysisk (4.1.7) basis tilsyn (4.1.1), tæller det kun som én besøgt virksomhed eller husdyrbrug m.v. Du kan læse mere om årsmål og tilsynsplanlægning i afsnittet "Tilsynsplanlægning og frekvenser" (3.2).Du kan læse mere om afgivelse af oplysninger om de enkelte tilsynstyper og -kategorier i afsnittet "Afgivelse af oplysninger og offentliggørelse, oplysninger om tilsyn" (3.5.3). |
| **Retsgrundlag***Miljøtilsynsbekendtgørelsen, § 9*Ud over de tilsyn, der er fastsat i §§ 5-8, skal tilsynsmyndigheden føre et aktivt tilsyn og skal herunder føre tilsyn med virksomheder eller husdyrbrug m.v.1) hurtigst muligt ved væsentlige miljøklager eller væsentlige miljøuheld,2) når det er relevant, før en godkendelse meddeles eller revurderes, og3) senest 6 måneder efter, at der er konstateret væsentlige overtrædelser af love, regler og afgørelser, der er genstand for tilsyn. |
| **Vil du vide mere**Miljøstyrelsens vejledning om miljøgodkendelse af virksomheder [Miljøgodkendelsesvejledningen](https://miljogodkendelsesvejledningen.dk/) Miljøstyrelsens vejledning om husdyrgodkendelse [Husdyrgodkendelse.dk](https://mst.dk/erhverv/landbrug/vejledning-om-husdyrbrug/husdyrgodkendelsedk/) |

|  |
| --- |
| 4.1.5 Opstartstilsyn – ikke-planlagt tilsyn |
| Et opstartstilsyn er et fysisk tilsyn (4.1.7), du udfører på følgende virksomheder, jf. § 8, der etablerer sig for første gang:* virksomheder optaget på bilag 2 til bekendtgørelse om godkendelse af listevirksomhed
* virksomheder omfattet af bekendtgørelse om virksomheder, der forarbejder emner af jern, stål eller andre metaller (maskinværkstedsbekendtgørelsen)
* anlæg, omfattet af bekendtgørelse om miljøkrav for mellemstore fyringsanlæg (medmindre anlægget er etableret i tilknytning til et anlæg eller virksomhed, der allerede er etableret og som er omfattet af kravet om regelmæssige tilsyn (4.3.1))

Et opstartstilsyn er defineret i tilsynsbekendtgørelsens § 2, nr. 11.At en virksomhed etablerer sig for første gang betyder, at det sker på bar mark eller i en tom bygning på en matrikel, hvor virksomheden:* ikke i forvejen har etableret aktiviteter, og
* ikke har etableret aktiviteter på matrikler, der støder op til den matrikel, hvor nyetableringen finder sted

Du skal gennemføre et opstartstilsyn senest tre måneder efter at en virksomhed, som etablerer sig for første gang, har igangsat driften, jf.§ 8. Et opstartstilsyn udføres altid som et fysisk tilsyn (4.1.7), jf. § 2, nr. 11.Du skal ikke føre opstartstilsyn med en virksomhed: * som blot størrelsesmæssigt har udviklet sig til en af ovenstående 3 typer, hvis den allerede er omfattet af kravet om regelmæssige tilsyn (4.3.1), eller
* hvis den har været etableret et andet sted og som følge heraf har kendskab til den lovgivning, som gælder for netop for denne type virksomhed

Det primære formål med et opstartstilsyn er at forbygge ”utilsigtet” udledning af forurenende stoffer, da der kan være risiko for, at miljøet påvirkes uhensigtsmæssigt i de tilfælde, hvor en virksomhed ikke har etableret sig i overensstemmelse med reglerne. Denne situation kan forebygges, hvis myndighederne hurtigt kommer på besøg umiddelbart efter en nyetableret virksomhed har igangsat driften. Udgangspunktet for tilsynet er de vilkår og krav, som virksomheden skal overholde, hvad enten vilkårene er fastsat i en miljøgodkendelse eller anden generel regulering. I opstartstilsynet gennemgår du alle virksomhedens miljøforhold og identificerer de områder, hvor det vil være relevant for virksomheden at udarbejde rutiner for at forebygge uheld eller skader, som kan forurene miljøet, jf. § 2, nr. 11. Efter et gennemført opstartstilsyn skal du foretage en miljørisikovurdering (3.3) af virksomheden. Opstartstilsyn bidrager til at opfylde årsmålet for myndighedens tilsynsindsats. Bemærk dog, at årsmålet er et mål for, *hvor mange* virksomheder eller husdyrbrug m.v., der skal have et fysisk tilsyn (4.1.7) i løbet af et år. Det betyder, at hvis der gennemføres flere fysiske tilsyn (4.1.7) inden for samme kalenderår på en virksomhed eller et husdyrbrug m.v., fx et fysisk (4.1.7) opstartstilsyn og et fysisk (4.1.7) §-9 tilsyn (4.1.4), tæller det kun som én besøgt virksomhed eller husdyrbrug m.v. Du kan læse mere om årsmål og tilsynsplanlægning i afsnittet "Tilsynsplanlægning og frekvenser" (3.2).Opstartstilsyn tæller ikke med i opfyldelsen af den fastlagte tilsynsfrekvens (3.2) for den enkelte virksomhed.Du kan læse mere om afgivelse af oplysninger om de enkelte tilsynstyper og -kategorier i afsnittet "Afgivelse af oplysninger og offentliggørelse, oplysninger om tilsyn" (3.5.3). |
| Retsgrundlag*Miljøtilsynsbekendtgørelsen, § 2, nr. 11*Opstartstilsyn: Et fysisk tilsyn for virksomheder, som er optaget på bilag 2 til bekendtgørelse om godkendelse af listevirksomhed, er omfattet af bekendtgørelse om virksomheder, der forarbejder emner af jern, stål eller andre metaller, eller anlæg, som er omfattet af bekendtgørelse om miljøkrav for mellemstore fyringsanlæg, medmindre anlægget er etableret i tilknytning til et anlæg eller en virksomhed, som allerede er etableret, og som er omfattet af § 1, stk. 2, og som etablerer sig for første gang. I opstartstilsynet gennemgår myndigheden alle virksomhedens miljøforhold og identificerer de områder, hvor det vil være relevant for virksomheden at udarbejde rutiner for at forebygge uheld eller skader, som kan forurene miljøet.*Miljøtilsynsbekendtgørelsen, § 8*Tilsynsmyndigheden gennemfører et opstartstilsyn senest tre måneder efter, at en virksomhed, som er optaget på bilag 2 til bekendtgørelse om godkendelse af listevirksomhed eller er omfattet af bekendtgørelse om virksomheder, der forarbejder emner af jern, stål eller andre metaller, og som etablerer sig for første gang, har igangsat driften. Dette gælder også anlæg, der er omfattet af bekendtgørelse om miljøkrav for mellemstore fyringsanlæg, medmindre anlægget er etableret i tilknytning til et anlæg eller en virksomhed, som allerede er etableret, og som er omfattet af § 1, stk. 2. |

|  |
| --- |
| 4.1.6 Øvrige tilsyn |
| På virksomheder og landbrug m.v., der ikke er omfattet af kravet om regelmæssige tilsyn, har du som myndighed pligt til at føre et aktivt tilsyn (4.3.3.1). Du kan læse mere om, hvilke virksomheder og husdyrbrug m.v. der er tale om, i afsnittet ”Hvilke virksomheder, husdyrbrug mv er alene omfattet af bekendtgørelsens øvrige bestemmelser (kapitel 1, 4 og 5)?” (4.3.3). Tilsyn på virksomheder og landbrug m.v., der ikke er omfattet af reglerne om regelmæssige tilsyn, kategoriseres altid som "Øvrige tilsyn". "Øvrige tilsyn" bidrager ikke til at opfylde årsmålet (3.2.) for myndighedens tilsynsindsats."Øvrige tilsyn" kan du udføre som fysiske tilsyn (4.1.7) eller administrative tilsyn (4.1.8). Du kan læse mere om afgivelse af oplysninger om de enkelte tilsynstyper og -kategorier i afsnittet "Afgivelse af oplysninger og offentliggørelse, oplysninger om tilsyn" (3.5.3). |
| Retsgrundlag*Miljøtilsynsbekendtgørelsen, §14, stk. 1 nr. 6*Tilsynskategori (basistilsyn, herunder relaterede tilsyn, prioriterede tilsyn, kampagnetilsyn, opstartstilsyn, § 9-tilsyn, øvrige tilsyn). |

|  |
| --- |
| 4.1.7 Fysiske tilsyn |
| Et fysisk tilsyn er et tilsyn, hvor du aflægger en virksomhed eller husdyrbrug m.v. et besøg på den lokalitet, hvorfra forureningen, der reguleres, udledes. Et fysisk tilsyn er derfor en besigtigelse af en virksomheds eller husdyrbrugets m.v. miljøforhold.Et besøg på et havbrug ude på lokaliteten er fx et fysisk tilsyn. Et besøg som udelukkende finder sted på havbrugets hovedkontor beliggende på land, hvor der udelukkende foretages gennemgang af dokumentation, er derimod ikke er et fysisk tilsyn, men et administrativt tilsyn (4.1.8). Et § 9-tilsyn (4.1.4), der gennemføres før en godkendelse meddeles eller revurderes, jf. § 9, nr. 2, er et fysisk tilsyn, hvis et eller flere forhold eller aktiviteter besigtiges.Der er også tale om et fysisk tilsyn, hvis du fører tilsyn i virksomhedens eller husdyrbrugets m.v. nærområde, som fx en lugtrundering, støjrundering eller tilsyn med udledninger og recipient. Hvis du både besigtiger aktiviteter og udfører en administrativ gennemgang af dokumentation i forbindelse med et tilsynsbesøg, kategoriseres hele tilsynet som et fysisk tilsyn.Alle kategorier (4) af tilsyn kan udføres som fysiske tilsyn, jf. § 2, nr. 8, 9, 10 og 11 samt § 9.Du kan læse mere om afgivelse af oplysninger om de enkelte tilsynstyper og -kategorier i afsnittet "Afgivelse af oplysninger og offentliggørelse, oplysninger om tilsyn" (3.5.3).Fysiske tilsyn, som du udfører på de virksomheder og husdyrbrug m.v., som din myndighed er ansvarlig for at føre regelmæssige tilsyn (4.3.1) med, bidrager som hovedregel til at opfylde årsmålet (3.2.) for myndighedens tilsynsindsats. Du kan læse mere om tilsynsplanlægning i afsnittet "Tilsynsplanlægning og frekvenser" (3.2). |
| Retsgrundlag*Miljøtilsynsbekendtgørelsen, § 2, nr. 8*Basistilsyn: Et planlagt tilsyn, hvor virksomhedens eller husdyrbrugets m.v. samlede miljøforhold gennemgås. Et basistilsyn kan bestå af flere relaterede tilsyn, som både kan være fysiske og administrative tilsyn, som for eksempel gennemgang af virksomhedens egenkontrol m.v. Udbringningsarealerne omfattes ikke af basistilsynet. På husdyrbrug med produktion af smågrise, der tildeles receptpligtig medicinsk zink, omfatter basistilsynet dog også tilsyn med overholdelse af de regler i bekendtgørelse om erhvervsmæssigt dyrehold, husdyrgødning, ensilage m.v., der er rettet mod husdyrgødning fra smågrise, der er behandlet med receptpligtig medicinsk zink. Der indgår som minimum et tilsynsbesøg.*Miljøtilsynsbekendtgørelsen, § 2, nr. 9*Prioriteret tilsyn: Et planlagt tilsyn ud over basistilsynet, hvor de forhold eller aktiviteter, som virksomheden eller husdyrbruget m.v. har scoret højt i ved miljørisikovurderingen, gennemgås. Et prioriteret tilsyn kan bestå af et fysisk eller et administrativt tilsyn.*Miljøtilsynsbekendtgørelsen, § 2, nr. 10*Tilsynskampagne: En afgrænset planlagt tilsynsindsats rettet mod en branche eller et miljøtema. Et tilsyn, der gennemføres som led i en tilsynskampagne, jf. § 7, er et prioriteret tilsyn.*Miljøtilsynsbekendtgørelsen, § 2, nr. 11*Opstartstilsyn: Et fysisk tilsyn for virksomheder, som er optaget på bilag 2 til bekendtgørelse om godkendelse af listevirksomhed, er omfattet af bekendtgørelse om virksomheder, der forarbejder emner af jern, stål eller andre metaller, eller anlæg, som er omfattet af bekendtgørelse om miljøkrav for mellemstore fyringsanlæg, medmindre anlægget er etableret i tilknytning til et anlæg eller en virksomhed, som allerede er etableret, og som er omfattet af § 1, stk. 2, og som etablerer sig for første gang. I opstartstilsynet gennemgår myndigheden alle virksomhedens miljøforhold og identificerer de områder, hvor det vil være relevant for virksomheden at udarbejde rutiner for at forebygge uheld eller skader, som kan forurene miljøet.*Miljøtilsynsbekendtgørelsen, § 9*Ud over de tilsyn, der er fastsat i §§ 5-8, skal tilsynsmyndigheden føre et aktivt tilsyn og skal herunder føre tilsyn med virksomheder eller husdyrbrug m.v.1) hurtigst muligt ved væsentlige miljøklager eller væsentlige miljøuheld,2) når det er relevant, før en godkendelse meddeles eller revurderes, og3) senest 6 måneder efter, at der er konstateret væsentlige overtrædelser af love, regler og afgørelser, der er genstand for tilsyn. |

|  |
| --- |
| 4.1.8 Administrative tilsyn |
| Et administrativt tilsyn er et tilsyn, hvor du gennemgår dokumentation i form af skriftligt materiale, billeder, video m.v. Det administrative tilsyn foregår typisk i forvaltningen.Hvis du både besigtiger aktiviteter og udfører en administrativ gennemgang af dokumentation i forbindelse med et tilsynsbesøg, kategoriseres tilsynet som et fysisk tilsyn (4.1.7).Et opstartstilsyn (4.1.5) kan ikke udføres som et administrativt tilsyn, jf. § 2, nr. 11. Et [basistilsyn](#_Basistilsyn,_herunder_relaterede) (4.1.1) kan ikke udføres som et "rent" administrativt tilsyn, jf. § 2, nr. 8 Administrative tilsyn bidrager ikke til at opfylde årsmålet (3.2) for myndighedens tilsynsindsats.Du kan læse mere om at afgive oplysninger om de enkelte tilsynstyper og -kategorier i afsnittet "Afgivelse af oplysninger og offentliggørelse, oplysninger om tilsyn" (3.5.3). |
| Retsgrundlag*Miljøtilsynsbekendtgørelsen, § 2, nr. 8*Basistilsyn: Et planlagt tilsyn, hvor virksomhedens eller husdyrbrugets m.v. samlede miljøforhold gennemgås. Et basistilsyn kan bestå af flere relaterede tilsyn, som både kan være fysiske og administrative tilsyn, som for eksempel gennemgang af virksomhedens egenkontrol m.v. Udbringningsarealerne omfattes ikke af basistilsynet. På husdyrbrug med produktion af smågrise, der tildeles receptpligtig medicinsk zink, omfatter basistilsynet dog også tilsyn med overholdelse af de regler i bekendtgørelse om erhvervsmæssigt dyrehold, husdyrgødning, ensilage m.v., der er rettet mod husdyrgødning fra smågrise, der er behandlet med receptpligtig medicinsk zink. Der indgår som minimum et tilsynsbesøg.*Miljøtilsynsbekendtgørelsen, § 2, nr. 9*Prioriteret tilsyn: Et planlagt tilsyn ud over basistilsynet, hvor de forhold eller aktiviteter, som virksomheden eller husdyrbruget m.v. har scoret højt i ved miljørisikovurderingen, gennemgås. Et prioriteret tilsyn kan bestå af et fysisk eller et administrativt tilsyn.*Miljøtilsynsbekendtgørelsen, § 2, nr. 10*Tilsynskampagne: En afgrænset planlagt tilsynsindsats rettet mod en branche eller et miljøtema. Et tilsyn, der gennemføres som led i en tilsynskampagne, jf. § 7, er et prioriteret tilsyn.*Miljøtilsynsbekendtgørelsen, § 2, nr. 11*Opstartstilsyn: Et fysisk tilsyn for virksomheder, som er optaget på bilag 2 til bekendtgørelse om godkendelse af listevirksomhed, er omfattet af bekendtgørelse om virksomheder, der forarbejder emner af jern, stål eller andre metaller, eller anlæg, som er omfattet af bekendtgørelse om miljøkrav for mellemstore fyringsanlæg, medmindre anlægget er etableret i tilknytning til et anlæg eller en virksomhed, som allerede er etableret, og som er omfattet af § 1, stk. 2, og som etablerer sig for første gang. I opstartstilsynet gennemgår myndigheden alle virksomhedens miljøforhold og identificerer de områder, hvor det vil være relevant for virksomheden at udarbejde rutiner for at forebygge uheld eller skader, som kan forurene miljøet.*Miljøtilsynsbekendtgørelsen, § 9*Ud over de tilsyn, der er fastsat i §§ 5-8, skal tilsynsmyndigheden føre et aktivt tilsyn og skal herunder føre tilsyn med virksomheder eller husdyrbrug m.v.1) hurtigst muligt ved væsentlige miljøklager eller væsentlige miljøuheld,2) når det er relevant, før en godkendelse meddeles eller revurderes, og3) senest 6 måneder efter, at der er konstateret væsentlige overtrædelser af love, regler og afgørelser, der er genstand for tilsyn.*Miljøtilsynsbekendtgørelsen, bilag 1*Bilag 1 ([Miljøtilsynsbekendtgørelsen, bilag 1](https://www.retsinformation.dk/Forms/R0710.aspx?id=209905)) |